Այսպիսով քննարկվող ժամանակաշրջանում Ասորիքում Հռոմն ուներ 5 լեգեոն, որոնց կազմում ընդգրկված էր 34.130 լեգեոներ: Կարելի է ենթադրել, որ այս պայմաններում Ասորիքի կառավարիչ Կոռնելիուսի տրամադրության տակ, տեղերում անհրաժեշտ-նվազագույն կայազորային և սահմանապահ ուժեր թողնելուց հետո, անմիջականորեն մարտական գործողություններ վարելու համար կարող էր լինել մոտ 30.000 լեգեոներ: Իր հերթին Հռոմի հարավ-արևելյան պրովինցիաներից կարող էր հավաքվել նաև մոտ 20.000 դաշնակից ռազմիկ: